Халĕ славянсем Тĕп, Кăнтăр тата Тухăç Европăн чылай территоринче тата тухăçалла — Раççейĕн Инçет Тухăçĕ таранах сарăлнă. Славянсем сахал йышăн Анăç Европа, Америка, Кавказ лешьен тата Вăтам Ази патшалăхĕсенче пурăнаççĕ. Славянсен пур йышĕ — 300—350 млн çын, вĕсенчен çурри — вырăссем (137 млн). Анăç славянсем (поляксем, чехсем, словаксем, кашубсем тата лужичсем), кăнтăр славянсем (полхарсем, сербсем, хорватсем, босняксем, македонсем, словенсем, черногорсем) и тухăç славянсем (белоруссем, вырăссем, украинсем, (русинсем)).